CELEX: 62011TA0316
Language: sk
Date: 2011-09-16 00:00:00
Title: Vec T-316/11: Rozsudok Všeobecného súdu zo 16. septembra 2011 — Kadio Morokro/Rada ( Spoločná zahraničná a bezpečnostná politika — Obmedzujúce opatrenia prijaté vzhľadom na situáciu na Pobreží Slonoviny — Zmrazenie finančných prostriedkov — Povinnosť odôvodniť )

29.10.2011   
            
            
               SK
            
            
               Úradný vestník Európskej únie
            
            
               C 319/19
            
         Rozsudok Všeobecného súdu zo 16. septembra 2011 — Kadio Morokro/Rada
   (Vec T-316/11) (1)
   
   (Spoločná zahraničná a bezpečnostná politika - Obmedzujúce opatrenia prijaté vzhľadom na situáciu na Pobreží Slonoviny - Zmrazenie finančných prostriedkov - Povinnosť odôvodniť)
   2011/C 319/39
   Jazyk konania: francúzština
   
      Účastníci konania
   
   
      Žalobca: Mathieu Kadio Morokro (Cocody, Pobrežie Slonoviny) (v zastúpení: S. Le Damany, advokát)
   
      Žalovaná: Rada Európskej únie (v zastúpení: B. Driessen a G. Étienne, splnomocnení zástupcovia)
   
      Predmet veci
   
   Návrh na zrušenie rozhodnutia Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 93, s. 20) a nariadenia Rady (EÚ) č. 330/2011 zo 6. apríla 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 93, s. 10) v rozsahu, v akom sa týkajú žalobcu
   
      Výrok rozsudku
   
   
               1.
            
            
               Rozhodnutie Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny a nariadenie Rady (EÚ) č. 330/2011 zo 6. apríla 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny sa zrušujú v rozsahu, v akom sa týkajú Mathieu Kadia Morokra.
            
         
               2.
            
            
               Rozhodnutie 2011/221 je účinné voči M. Kadiovi Morokrovi až do zrušenia nariadenia č. 330/2011.
            
         
               3.
            
            
               Rada Európskej únie znáša svoje vlastné trovy konania a je povinná nahradiť trovy konania, ktoré vznikli M. Kadiovi Morokrovi.
            
         
      (1)  Ú. v. EÚ C 226, 30.7.2011.